El nou depòsit del MAGa acullirà les restes arqueològiques de la Safor
02 desembre 2022

## El nou depòsit del MAGa acullirà les restes arqueològiques de la Safor02 desembre 2022Última actualització: 02 desembre 2022

![](../gestion/img/c1ca6c861d33486c18c4ff46bb04069aa94556e62f2ec821568a19d7a78e60bc.jpeg)  
  

La regidora de Patrimoni, històric, artístic i cultural, **Alícia Izquierdo**, va visitar dimarts passat les obres que s'estan realitzant al nou Depòsit del Museu Arqueològic de Gandia, que acollirà totes les restes arqueològiques de la comarca de la Safor.

Izquierdo hi va acudir acompanyada de l'arqueòleg municipal i director del Museu Arqueològic de Gandia, **Joan Negre**, i l'arquitecte tècnic del Departament d'Arqueologia i Patrimoni, **Alejandro Ferrer.**

El projecte ha dotat aquesta nau d'una sala d'estudi per als investigadors i les investigadores que vinguen a Gandia a estudiar les troballes que s'hi conserven així com totes les instal·lacions necessàries per poder processar i inventariar els dipòsits de materials que cada any arriben de les diverses intervencions realitzades a Gandia i a la resta de pobles del territori. 

"Amb aquestes obres se soluciona un greu problema estructural que arrossegava el Museu Arqueològic de Gandia des de feia dècades, complint ara amb tots els requisits exigits per la Conselleria de Cultura per mantindre el seu estatus com a museu reconegut de la Comunitat Valenciana", ha assegurat Izquierdo.  

Amb la recuperació del laboratori de conservació i restauració, l'obertura de dues noves exposicions permanents i la renovació completa de l'exposició de prehistòria, el Museu Arqueològic de Gandia celebra el seu 50é aniversari, 20é de l'obertura de l'actual seu a l'Hospital de Sant Marc, amb una completa refundació per oferir a la ciutadania un espai de qualitat on visitar el nostre patrimoni i gaudir de les abundants activitats de difusió de l'arqueologia de la comarca.

  

[Twittear](https://twitter.com/share)